Godkendelse af revisionsberetning nr. 20 vedr. regnskab 2014 
Sagsfremstilling 
105.                Godkendelse af revisionsberetning nr. 20 vedr. regnskab 2014 - Åbent 
  
  
SAGENS INDHOLD 
Byrådet skal godkende revisionsberetningen ’Beretning nr. 20 - Revision af årsregnskabet for 2014’. 
  
Beretningen vedrører den afsluttende revision af regnskab 2014. Byrådet har 28. april 2015 behandlet beretning nr. 
19, som vedrører den løbende revision af 2014.  
  
Revisionens gennemgang af årsregnskabet omfatter ledelsespåtegningen, ledelsens årsberetning, anvendt 
regnskabspraksis, regnskabsopgørelse, balance og noter. Endvidere omfatter revisionen en undersøgelse, af om 
kommunens regnskabsaflæggelse er foretaget i overensstemmelse med formkravene i Økonomi- og 
Indenrigsministeriets gældende regler. 
  
Herudover er den talmæssige korrekthed og sammenhængen mellem regnskabet og de enkelte posteringer 
kontrolleret, ligesom det er påset, om regnskabets udgifter og indtægter har hjemmel i de vedtagne bevillinger, og 
om de er i overensstemmelse med gældende love og bestemmelser samt indgåede kontrakter m.m. 
  
Der er endvidere gennemført lovpligtig forvaltningsrevision. Forvaltningsrevisionen har bl.a. omfattet stikprøvevis 
gennemgang af systemer, beslutningsgrundlag og rapporter, analyser af udgifts- og indtægtsposter, undersøgelser 
af nøgletal m.v. samt analyser af budgetafvigelser.  
  
VURDERING 
Det er revisionens opfattelse, at årsregnskabet i alle væsentlige henseender er rigtigt, samt at resultatet af 
kommunens aktiviteter for regnskabsåret 1. januar – 31. december 2014 er i overensstemmelse med kravene i 
bekendtgørelse om kommuners budget- og regnskabsvæsen.  
  
Det er ligeledes revisionens opfattelse, at der er etableret forretningsgange og interne kontroller, der understøtter, at 
de dispositioner, der er omfattet af årsregnskabet, er i overensstemmelse med meddelte bevillinger, Byrådets 
øvrige beslutninger, love og andre forskrifter samt med indgåede aftaler og sædvanlig praksis. 
  
Revisionen af årsregnskab 2014 har ikke givet anledning til bemærkninger.  
  
 
Byråd 
25. august 2015 
Sagsnr. 710-2015-
34898 
Dok.nr. 710-2015-
222187 
Sagsbehandler 
DPBCJ 
  
Tidl. politisk behandling 
  
Forventet sagsgang 
ØK, BY 
Lovgrundlag 
Lov om kommunernes styrelse 
Ved gennemgangen af kommunens regnskab har revisionen konstateret en enkelt mindre sammentællingsfejl i en 
delopgørelse og en enkelt fejl i kommunens balance. Fejlene indgår ikke i den samlede opgørelse af 
regnskabsresultatet. Der er udarbejdet en tilrettet regnskabsopgørelse og balance, som er vedlagt som bilag. 
  
Revisionen nævner i revisionsberetningen, at der i de senere år har været tvivl om reglerne for opkrævning af 
provision ved garantistillelse for forsyningsselskaber. Som en følge heraf arbejder KL på en generel vejledning, der 
forventes klar i løbet af 2015.  
  
Revisionen skriver, at det er KL’s opfattelse, at det er grundreglen omkring garantiprovision, at der opkræves 
provision, hvis en kommune stiller lånegaranti for et forsyningsselskab. Provisionen skal fastsættes efter en 
individuel vurdering. En kommune kan på den baggrund således ikke fastsætte generelle retningslinjer for 
opkrævningen af provisionen. Det er ligeledes KL’s opfattelse, at provisionen bør opkræves løbende som et årligt 
bidrag.. 
  
Byrådet i [adresse] besluttede i 2011, at der ved garantistillelse for forsyningsselskaber skal opkræves et 
fast engangsbeløb i form af en stiftelsesprovision på 1,5 % af lånebeløbet. Beslutningen tog bl.a. udgangspunkt i, at 
en række kommuner havde valgt samme praksis. 
  
Job og Økonomi har, på baggrund af KL’s foreløbige udmeldinger, påbegyndt udarbejdelse af forslag til en ændret 
procedure. Når KL’s endelige vejledning er udarbejdet vil en konkret sag blive forelagt for Byrådet.  
  
Udover revision af årsregnskabet har revisionen ligeledes gennemført en temarevision. Temarevisionens emne, 
omfang, indhold og form bestemmes af de ministerier, som ressortområderne hører under. I forbindelse med 
regnskab 2014, har Beskæftigelsesministeriet bedt kommunernes revisorer om en temarevision vedrørende 
kommunernes bevilling af virksomhedspraktik og ansættelse med løntilskud i 2015.  
  
Det er revisionens vurdering, at kommunen generelt har etableret hensigtsmæssige og betryggende 
forretningsgange, herunder hensigtsmæssig dokumentations- og kvalitetskontrol af områderne. Revisionen 
anbefaler, at der er større fokus på, at alle relevante punkter i arbejdsgivertilbuddet er udfyldt samt, at øvrige 
kontroller dokumenteres i de enkelte sager. Det er revisionens vurdering, at fejlene ikke har haft refusionsmæssig 
betydning. 
  
I henhold til Bekendtgørelse om budget- og regnskabsvæsen, revision m.v. skal kommunens årsregnskab, 
revisionens beretninger samt kopi af byrådsprotokollen fremsendes til det kommunale tilsyn. Samtidig sendes 
byrådsprotokollen til revisionen. 
  
ØKONOMI 
Der er ingen økonomiske konsekvenser. 
  
INDSTILLING 
Direktøren for Job og Økonomi indstiller til Byrådet: 
  
1. At regnskab 2014 godkendes endeligt. 
2. At revisionsberetning nr. 20 godkendes og fremsendes til det kommunale tilsyn med kopi af byrådsprotokollen. 
  
BESLUTNING 
  
Økonomiudvalget, 18. august 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. august 2015: 
Fraværende: Ingen 
  
Godkendt. 
Favrskov Kommune beretning nr. 20 afsluttende 
revision 2014 
710-2015-193779 
Tilrettet regnskabsopgørelse 
710-2015-193783 
Tilrettet balance 
710-2015-193782 
